În perioada 10-12 mai 2024, Garda Apulum a participat la prima ediție a Festivalului antic „Rhabon Fest„ de la Târgu Jiu.
Trupa alcătuită din voluntari albaiulieni, care dau viața soldaților romani (Legiunii XIII Gemina), războinicilor daci (Lupii Apoulonului), gladiatorilor (Ludus Apulensis) și dansatoarelor antice (Magna Nemesis) a devenit un important brand al orașului Alba Iulia. Organizat la Târgu Jiu, festivalul și-a propus să valorifice sub forma reconstituirilor istorice patrimoniul antic local. Organizatorii evenimentului au fost Primăria Municipiului Târgu Jiu în colaborare cu Muzeul Național al Unirii din Alba Iulia. Cu această ocazie, la Rhabon Fest au fost prezenți 160 de reenactori, parte a celor mai importante asociații de reconstituire istorică din România, care au dat viață unor aspecte ale civilizației daco-romane.